Laxá á Ásum hefur heldur bátur náð vopnum sínum síðustu ár . Framan af þessar öld var veiðin bara brot af því sem hún hafði verið hér áður fyrr . Á árunum 1999 til 2012 fór veiðin aðeins einu sinni yfir þúsund laxa en það var árið 2009 þegar 1.142 laxar veiddust í ánni . Botninum var síðan náð árið 2012 þegar 211 laxar veiddust . Mikill viðsnúningur varð árið 2013 án þá veiddust 1.062 laxar í Laxá á Ásum og í fyrra veiddust 1.006 laxar . Veiðinni í sumar er lokið í Ásunum og veiddust alls 1.604 laxar . Ekki hefur veiðst meira í ánni í aldarfjórðung eða síðan árið 1988 þegar 1.617 laxar veiddust . Enn fremur er þetta í fyrsta skiptið síðan um miðjan níunda áratuginn sem Laxá á Ásum skilar meira en þúsund löxum þrjú ár í röð . Aðeins er veitt á tvær stangir í ánni sem þýðir að 802 laxar veiddust á stöng í sumar . Það er alveg óhætt að segja að það sé gríðarlega mikið .